**П Р О Т О К О Л No 5 / 05.09.2013 г.**

От Заседание на Управителния съвет на МАНТА МОДЕЛ КЛУБ

 Днес, 05.09.2013 г. се проведе заседание на УС на МАНТА МОДЕЛ КЛУБ при следния дневен ред:

1. **Решение относно разходите по организация на изложбата "Манта Модел Експо 2013**
2. **Решение за поканване на моделистки магазини със безплатен щанд на изложбата.**
3. **Решение за дата за редовно Общо събрание на клуба.**
4. **Решение за поемане на разходите за хотел, вечеря в заведението, транспорт за всички членове на клуба (или тези които ще участват в организирането на изложбата)**

На заседанието присъстват всички членове на УС. Председател на заседанието Веселин Пенев, протоколчик – Ивайло Врачански.

 След гласуване дневният ред е приет с три гласа „ЗА”.

По точка 1. Решение относно разходите по организация на изложбата "Манта Модел Експо 2013".

**За подготовката на Манта Модел Експо 2013 се определя бюджет от 2000 лв от събраните в клубната каса средства.**

По точка 2. Решение за поканване на моделистки магазини със безплатен щанд на изложбата.

**Всички моделистки магазини, които желаят да се представят със щанд на Манта Модел Експо да са освободени от заплащане на такса. За допълнителна реклама заплащането да е по взаимно споразумение, Манта Модел Клуб да продължи да спазва принципа: "Плати колкото искаш".**

3. Решение за дата за редовно Общо събрание на клуба.

**Да се насрочи Общо събрание за 10 октомври (предположително), като за определяне на дневния ред ще се проведе нарочно заседание на УС не по-късно от 30 септември. На същото заседание на УС да се обяви за откриване на предизборна кампания с продължителност до датата на ОС. Общото събрание да се проведе по традиционния за клуба виртуален начин в клубния форум**

4. Решение за поемане на разходите за хотел, вечеря в заведението, транспорт за всички членове на клуба (или тези които ще участват в организирането на изложбата)

**Да се проведе допълнително обсъждане на някое следващо заседание на УС**

